Document ID: 32012R0151
Publication Date: 2012-02-21

Title and Content:
IZVEDBENA UREDBA KOMISIJE (EU) št. 151/2012
z dne 21. februarja 2012
o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (1) in zlasti člena 11(b) Uredbe,
ob upoštevanju naslednjega:
(1)
Priloga III k Uredbi (ES) št. 314/2004 navaja osebe, ki jih zadeva zamrznitev sredstev in gospodarskih virov iz navedene uredbe. Priloga II k Uredbi (ES) št. 314/2004 navaja pristojne organe, ki so jim dodeljene določene naloge v zvezi z izvajanjem navedene uredbe.
(2)
Sklep Sveta 2011/101/SZVP z dne 15. februarja 2011 (2) opredeljuje fizične in pravne osebe, za katere veljajo omejitve, kakor je določeno v členu 5 navedenega Sklepa, Uredba (ES) št. 314/2004 pa uveljavlja navedeni sklep v obsegu, v katerem je potrebno ukrepanje na ravni Unije. Prilogo III k Uredbi (ES) št. 314/2004 je zato treba spremeniti, da se zagotovi njena skladnost z navedenim sklepom Sveta.
(3)
Prav tako je treba posodobiti Prilogo II k Uredbi (ES) št. 314/2004 na podlagi najnovejših informacij glede navedbe pristojnih organov, ki so jih zagotovile države članice. Prilogo II k Uredbi (ES) št. 314/2004 je zato treba ustrezno spremeniti -
SPREJELA NASLEDNJO UREDBO:
Člen 1
Priloga III k Uredbi (ES) št. 314/2004 se nadomesti s Prilogo I k tej uredbi.
Člen 2
Priloga II k Uredbi (ES) št. 314/2004 se nadomesti s Prilogo II k tej uredbi.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. februarja 2012

Classification:
Level 1 Topics: 100161
100143
Level 2 Topics: 100280
100170
Level 3 Topics: 5424
3474
All Topics: 3483
3870
4782